Az 1988-as NHL-drafton a Winnipeg Jets a 10. helyen foglalta le a játékjogát. A finn sorkatonai szolgálatot ennek ellenére nem tudta megúszni, 2 évet otthon kellett töltenie, ahol szakmájának köszönhetően óvodai-nevelői munka keretein belül tudta le a kötelezettségét. Winnipeg-be történő megérkezését követően a vezetőségnek jelezte azon szándékát, hogy a "8"-as mezben szeretne játszani, de az akkor még csak csapattársként jelenlévő Randy Carlyle is ezt a számot viselte. Így Teemu a 13-as számmal a hátán korcsolyázott ki minden Jets-felszerelésben töltött meccsére. A sors furcsa fintora, hogy Carlyle 13 évvel később edzője lett az Anaheim Ducks-nál, ahol az egykori csapattárs iránti tiszteletből újra a 13-as numera szerepelt a finnek üdvöskéjének mezén.